CELEX: 31994D0362
Language: el
Date: 1994-06-20 00:00:00
Title: 94/362/ΕΚ: Απόφαση της Επιτροπής της 20ής Ιουνίου 1994 για την τροποποίηση της απόφασης 87/293/ΕΟΚ για την έγκριση των μεθόδων ταξινόμησης των σφαγίων χοίρων στην Ιρλανδία (Το κείμενο στην αγγλική γλώσσα είναι το μόνο αυθεντικό)

Avis juridique important

|

31994D0362

94/362/ΕΚ: Απόφαση της Επιτροπής της 20ής Ιουνίου 1994 για την τροποποίηση της απόφασης 87/293/ΕΟΚ για την έγκριση των μεθόδων ταξινόμησης των σφαγίων χοίρων στην Ιρλανδία (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 159 της 28/06/1994 σ. 0061 - 0062

ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Ιουνίου 1994 για την τροποποίηση της απόφασης 87/293/ΕΟΚ για την έγκριση των μεθόδων ταξινόμησης των σφαγίων χοίρων στην Ιρλανδία (Το κείμενο στην αγγλική γλώσσα είναι το μόνο αυθεντικό) (94/362/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 3220/84 του Συμβουλίου της 13ης Νοεμβρίου 1984 για τον καθορισμό της κοινοτικής κλίμακας ταξινόμησης των σφαγίων χοίρων (1), όπως τροποποιήθηκε τελευταία από τον κανονισμό (ΕΚ) αριθ. 3513/93 (2), και ιδίως το άρθρο 5 παράγραφος 2,Εκτιμώντας:ότι η Επιτροπή, με την απόφαση 87/293/ΕΟΚ (3), όπως τροποποιήθηκε τελευταία από την απόφαση 93/320/ΕΟΚ (4), ενέκρινε τις μεθόδους ταξινόμησης των σφαγίων χοίρων στην Ιρλανδία 7ότι η κυβέρνηση της Ιρλανδίας ζήτησε από την Επιτροπή την έγκριση της εφαρμογής νέων τύπων υπολογισμών της περιεκτικότητας του σφαγίου σε άπαχο κρέας στα πλαίσια των μεθόδων ταξινόμησης, όπως προβλέπεται από την απόφαση 87/293/ΕΟΚ 7ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχείρισης Χοιρείου Κρέατος,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 Η απόφαση 87/293/ΕΟΚ τροποποιείται ως εξής:1. Το άρθρο 1α καταργείται.2. Το σημείο 3 του τμήματος 1 του παραρτήματος Ι αντικαθίσταται από το ακόλουθο κείμενο:«3. Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:^y = 50,16 - 0,772 x1 + 0,324 x2όπου:^y = εκτιμώμενο ποσοστό άπαχου κρέατος στο σφάγιο,x1 = πάχος του ραχιαίου λίπους (περιλαμβανομένου του δέρματος) σε mm που μετράται σε απόσταση 6 cm πλαγίως της μέσης γραμμής της ράχεως του σφαγίου μεταξύ του τρίτου και τέταρτου οσφυϊκού σπονδύλου,Χ2 = πάχος του μυός σε mm που μετράται ταυτόχρονα και στο ίδιο σημείο με το x1.Ο τύπος ισχύει για σφάγια βάρους μεταξύ 40 και 100 χιλιογράμμων.»3. Το σημείο 3 του τμήματος 2 του παραρτήματος Ι αντικαθίσταται από το ακόλουθο κείμενο:«3. Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:^y = 53,41 - 0,786 x1 + 0,266 x2όπου:^y = εκτιμώμενο ποσοστό άπαχου κρέατος στο σφάγιο,x1 = πάχος του ραχιαίου λίπους (περιλαμβανομένου του δέρματος) σε mm που μετράται σε απόσταση 6 cm πλαγίως της μέσης γραμμής της ράχεως του σφαγίου μεταξύ της τρίτης και της τέταρτης πλευράς, όπως μετράται από την τελευταία πλευρά,x2 = πάχος του μυός σε mm που μετράται ταυτόχρονα και στο ίδιο σημείο με το x1.Ο τύπος ισχύει για σφάγια βάρους μεταξύ 40 και 100 χιλιογράμμων.»4. Το σημείο 3 του τμήματος 3 του παραρτήματος Ι αντικαθίσταται από το ακόλουθο κείμενο:«3. Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:^y = 67,57 - 0,459 x1 - 0,310 x2όπου:^y = εκτιμώμενο ποσοστό άπαχου κρέατος στο σφάγιο,x1 = πάχος του ραχιαίου λίπους (περιλαμβανομένου του δέρματος) σε mm που μετράται σε απόσταση 6 cm πλαγίως της μέσης γραμμής της ράχεως του σφαγίου μεταξύ της τρίτης και της τέταρτης πλευράς, όπως μετρώνται από την τελευταία πλευρά,x2 = το ελάχιστο πάχος του ραχιαίου λίπους (περιλαμβανομένου του δέρματος) σε mm που μετράται επί της μέσης γραμμής της ράχεως του σφαγίου που καλύπτει τον οσφυϊκό μυ (M. glutaeus medius).Ο τύπος ισχύει για σφάγια βάρους μεταξύ 40 και 100 χιλιογράμμων.»5. Το παράρτημα ΙΙ καταργείται.Άρθρο 2 Η παρούσα απόφαση απευθύνεται στη Δημοκρατία της Ιρλανδίας.Αρχίζει να ισχύει από την 1η Ιουλίου 1994.Βρυξέλλες, 20 Ιουνίου 1994.Για την ΕπιτροπήRenι STEICHENΜέλος της Επιτροπής(1) ΕΕ αριθ. L 301 της 20. 11. 1984, σ. 1.(2) ΕΕ αριθ. L 320 της 22. 12. 1993, σ. 5.(3) ΕΕ αριθ. L 146 της 6. 6. 1987, σ. 66.(4) ΕΕ αριθ. L 123 της 19. 5. 1993, σ. 34.